VISIONEN FOR ALTERNATIVETS HANDICAPPOLITIK

Alternativet vil arbejde for et Danmark, hvor mennesker med fysiske og psykiske funktionsnedsættelser har mulighed for at kunne udleve deres drømme og ambitioner på lige fod med andre mennesker.

Alternativet vil arbejde for, at mennesker med fysiske og psykiske funktionsnedsættelser bliver mødt med værdighed, og anerkendelsen af, at mennesker med handicap bør anerkendes på lige fod med andre mennesker. Livstilfredshed for alle.

Alternativet vil arbejde for øget fokus på tilgængelighed og tilpasning, som er en forudsætning for, at mennesker med fysiske og psykiske funktionsnedsættelser oplever at blive inkluderet, og for at være en del af dagligdagens samfund. For at nå hertil er det vigtigt, at vi får markant mere specialisering på området. I forlængelse heraf vil Alternativet også sørge for, at det ikke er omkostningsfrit for kommunerne ikke at overholde gældende lovgivning.

Alternativet ønsker endvidere en forandring af vores arbejdsmarked og uddannelser så de, der kan, får adgang. Derudover ønsker vi en forandring af vores politiske systemer og organisering samt en markant styrkelse af retssikkerheden, således at Danmark lever op til vores internationale forpligtelser for mennesker med fysisk eller psykisk funktionsnedsættelse, herunder FN’s handicapkonvention og EU’s erklærede mål om et mere retfærdigt og inkluderende EU.

MÆRKESAGER

* **Sikring af faglig viden hos de, der arbejder med handicappede**
  + Alternativet vil sikre, at de, der arbejder med mennesker med handicap, har den fornødne viden.
* **Koordinerende socialrådgiver - Én indgang til kommunen.** 
  + En socialrådgiver skal følge borgere hele vejen.
  + Socialrådgivere skal i højere grad ud til borgeren
* **Ny handicapydelse** 
  + Et alternativ til den ordinære kontanthjælp for jobparate med funktionsnedsættelser
  + Det er vigtigt, at få flyttet mennesker med funktionsnedsættelser over i et andet ressortområde end beskæftigelsesområdet og derfor ud af det ordinære kontanthjælpssystem og over i et system, hvor skånehensynene kommer først. Det skal ganske enkelt være således, at der ikke stilles krav, der er umulige at imødekomme.
* **Fleksible evalueringsværktøjer og eksamensformer**
  + Dette skal være i hele uddannelsessystemet
  + Mindre rigiditet og bedre plads til mennesker, der falder ved siden af samfundsskabelonen.
* **Sikring af rettigheder og muligheder for mennesker med handicap i samfundsudviklingen**
  + Dette gælder i forhold til både måden vi indretter vores uddannelsessystem og vores beskæftigelsesindsatser på, men også om, at tænke fx tilgængelighed ind i eksempelvis byplanlægning og offentlig transport, således at disse ting er med i overvejelsen, når man begynder at planlægge eller begynder at lovgive.

|  |  |  |  |
| --- | --- | --- | --- |
| **#** | **Navn** | **Kommuneforening** | **Medlemsnummer** |
| 1 | Niels Christiansen | Aarhus | 22298 |
| 2 | Vinni Kjærgaard Jørgensen | Syddjurs | 26128 |
| 3 | Thomas Vestergaard | Herning (Midt og vest) | 25107 |
| 4 | Liselotte Jakobe Lundgaard | Jammerbugt (Vendsyssel) | 19646 |
| 5 | Bo Wærn Kristensen | Sydsjælland | 27526 |
| 6 | Jan Allan Andersen | Sydsjælland | 18426 |
| 7 | Jan Kristoffersen | København N | 1099 |
| 8 | Mette Kaasfeldt Bram | Frederisberg | 12387 |